সত্য ঘটনার ওপর ভিত্তি করে নির্মিত এই সিনেমাটির মূল চরিত্রে আছেন
ঐতিহাসিক একজন ব্যক্তিত্ব এবং তাঁর জীবনের তাৎপর্যপূর্ণ ঘটনাপ্রবাহ।
গল্পের চরিত্র ও ঘটনাপ্রবাহের নাটকীয় দৃশ্যায়ন প্রদর্শিত হলেও,
ঐতিহাসিক গুরুত্ব ও তাৎপর্যের বিবেচনায় গল্পের উল্লেখযোগ্য অংশগুলোকে প্রাধান্য দেয়া হয়েছে।
যা এ গল্পকে করে তুলেছে, মানবসভ্যতায় স্বাধীনতা ও সাম্যবাদের এক উজ্জ্বল দৃষ্টান্ত।
বিলাল
[সত্য ঘটনা অবলম্বনে]
এই গল্পের বিভিন্ন অংশে ঐতিহাসিক এবং ধর্মীয় অসংখ্য রেফারেন্স রয়েছে। নির্ভুল একটি সাবটাইটেল উপহার দেয়ার যথাসাধ্য চেষ্টা করেছি। তারপরও কোনো ভুল ত্রুটি পেলে, আশা করি ক্ষমা সুন্দর দৃষ্টিতে দেখবেন।
অনুবাদ ও সম্পাদনায় ফুয়াদ আনাস আহমেদ
হুফাইরা
না, না, না।
না!
মা, ওরা কারা?
মা!
তোমার বোনের খেয়াল রেখো, বিলাল।
না!
বিলাল।
ঠিক আছো তো তুমি?
হ্যাঁ, ঠিক আছি।
আবারও সেই একই স্বপ্ন?
এটা নাও।
তোমার জন্য রেখে দিয়েছিলাম।
এটা তো ভাঙা।
তাও তো চলবে!
অনেক অনেক ধন্যবাদ তোমাকে।
তোমাকেও ধন্যবাদ, ভাইয়া।
তাও ভালো।
কিন্তু, এই পয়সা দিয়ে কী করবো আমি?
এক কাজ করো,
পয়সাটা ঈশ্বরদের নামে কুরবানি করে দাও।
এতে হয়তো উনারা খুশি হয়ে তোমাকে দুঃস্বপ্ন দেখা থেকে রক্ষা করবেন।
মায়ের যখন প্রয়োজন ছিল, তখন ঈশ্বররা কোথায় ছিলেন?
তারচেয়ে তোমার জন্য খাবার কিছু কিনি।
হুফাইরা, যাও তো প্রভুকে পানি দিয়ে এসো।
তাড়াতাড়ি!
আমি দেখছি।
দামেস্কের সিল্ক! দামেস্কের সিল্ক!
মরিচ নেন, মরিচ!
রঙিন জামা। রঙিন জামা।
গুণে-মানে অতুলনীয়... কত দিতে চান বলুন?
দুটো মুদ্রা দিতে পারি।
ঈশ্বরের মূর্তি নাও, ঈশ্বরের মূর্তি!
হরেক রঙের, হরেক আকারের নিয়ে যাও!
পূরণ করো ইচ্ছা!
এতে পাবে খ্যাতি!
এতে পাবে শক্তি!
পাবে সমৃদ্ধি!
পাবে সৌন্দর্য!
অবশ্য, তোমার মতন রূপবতীর আর এই মূর্তির প্রয়োজন নেই।
বরং মূর্তিটারই তোমায় প্রয়োজন!
ধন্যবাদ।
কিন্তু, সমৃদ্ধির জন্য?
পুত্রসন্তান চাও তো তুমি, তাই না?
তিনটা যমজ সন্তান হবে তোমার।
হালুয়া নিবে, হালুয়া?
হালুয়া!
শুভ সকাল, ভাই।
দেখে হাটতে পারিস না!?
ঈশ্বরের পথে দান করুন দু'হাত খুলে।
কৃপণতা করবেন না।
কোনো কিছুই তাঁদের দৃষ্টি এড়ায় না.....
কোনো কিছুই তাঁদের অজ্ঞাতে হয় না...
মরুর ধুলোর টানে হারিয়ে যেয়ো না,
হারিয়ে যেয়ো না, অগ্নিশিখার লালচে আবর্তনে!
এসো, ভেতরে...
অর্থ আর সম্পদ দান করে, দেখাও তোমার ঈশ্বরভক্তির প্রমাণ!
ভয় করো! ঈশ্বরের ক্রোধের ভয়!
নয়তো....
ঈশ্বরের ক্রোধানলের লেলিহান শিখায় পুড়ে হবে ছাই...পুড়ে হবে ছাই!
এসো ছেলে।
এসো!
প্রাণখুলে করো মুক্তির প্রার্থনা...
আসবে না?
জেব থেকে পয়সা বের করো।
দান করো ঈশ্বরদের উৎসর্গ করে।
কোনো দানের মাহাত্ম্যই কম নয়..
কোনো আকাঙ্ক্ষাই অপূরণীয় নয়।
তোমার যা ইচ্ছে হয়...
চাইতে পারো নির্দ্বিধায়!
কোনো কিছুই তাঁদের দৃষ্টি এড়ায় না...
থামো!
লাগাতে পারলে না তো!
ইচ্ছা করেই লাগাইনি।
আরও ভালো নিশানা দরকার আমার।
মুরগি মেরে নষ্ট করতে চাই না।
হরিণ হলে অবশ্য দারুণ হয়।
কিন্তু এখন হরিণ কোথায় পাই?
মানে!
সাফওয়ান, কী করছো?
সাফওয়ান।
ঐ তো হরিণ...
...কালো হরিণ!
এদিকে আয়, দাসী!
এদিকে আসতে বলেছি আমি!
দাঁড়া, গোলাম!
আদেশ দিচ্ছি তোকে।
এই হরিণ তো দেখি নিজেকে সিংহ ভাবছে!
ভালো মতো দেখো একবার!
মুখ সামলে কথা বল!
আরে মজা করছিলাম আমি।
চুপ কর!
যা, নিয়ে আয় ওকে।
থাম।
নড়বি না একদম।
না, দয়া করুন।
না!
সাফওয়ান, মনে হচ্ছে তোমার তীর
হরিণের পাছায় গিয়ে বিঁধেছে।
আর কখনো ওকে বিরক্ত করবে না!
সাহস কত, তুই আমাকে আদেশ দিস?
এই হারামিটাকে শিক্ষা দিয়ে দে তো।
ওকে ছেড়ে দিন, প্রভু সাফওয়ান।
ছেলেরা... কী হচ্ছে এখানে?
মাফ করবেন... আমি বুঝতে পারিনি যে, আপনিও এখানে আছেন, প্রভু সাফওয়ান।
ক্ষমা করবেন।
এই গোলাম দুটো কি আপনাকে বিরক্ত করছে?
ওদেরকে তো আজ মেরেই ফেলবো!
চল!
আপনার বাবাকে জানাবেন, উনার মালামাল আজই পৌঁছে দেবো।
হুফাইরা
ওরা তোমায় কষ্ট দিয়েছে?
আমার আরও আগেই আসা উচিত ছিল।
আর কক্ষনো কেউ তোমায় কষ্ট দিতে পারবে না।
সওদাগর ভাইয়েরা
পেশ করুন আপনাদের উপযুক্ত মূল্য।
নিজের করে নিন বিশেষ এই গোলাম কে!
আর কেউ?
দেরি করে ফেললেন, বিক্রি হয়ে গেছে।
নিয়ে যাও একে।
শহরের সেরা সব ক্রীতদাস!
ওর গুণের নেই শেষ। লিখতে-পড়তে জানে।
বিশটি ভাষায় পারদর্শী!
বিশটি ভাষায়।
এমনকি পশুপাখির সাথেও ও কথা বলতে পারে।
প্রভু উমাইয়্যা।
আপনার সেবার করার জন্য এর চেয়ে যোগ্য গোলাম খুঁজে পাওয়া মুশকিল হবে।
ওটা অবশ্য এটার মতো এত ভালো না।
এটার গায়ে মোষের জোর!
ওটাকেই নিবো।
সত্যি?
মানে...খুব ভালো জিনিস বেঁছে নিলেন।
দাম একটু বেশি, কিন্তু, আপনার তো আর স্বর্ণের কোনো কমতি নেই, হে প্রভু উমাইয়্যা।
ওকবা,
কোনো একদিন তোমার জিহ্বা টেনে নর্দমায় ডুবিয়ে রাখবো।
ওকে আমার প্রাসাদে পাঠিয়ে দাও।
শুকরান, শুকরান, শুকরান।
শুকরান...
ওহ! প্রভু আপনি মহান। আপনি মহান হে প্রভু উমাইয়্যা।
আপনি দয়ার সাগর!
জনাব।
আপনার চাওয়া মূর্তিগুলো নিয়ে এসেছি প্রভু।
এখন কি ওগুলো আপনার প্রাসাদে পৌঁছে দেবো নাকি বাজারে আপনার দোকানে নিয়ে যাবো?
কী মনে হয় তোর?
দোকানে নিয়ে যা, হতভাগা।
আর যদি একটুও দেরি হয়...
...একটা কানাকড়িও পাবি না।
ক্ষমা করবেন প্রভু।
আর কখনোই দেরি হবে না।
আমার আসলে, আপনার ছেলের সেবায়... একটু দেরি হয়ে গিয়েছিল।
প্রভু সাফওয়ান।
সাফওয়ানের আবার কী সেবা করেছিস?
একটা গোলাম ছিল ওখানে... উনার সাথে বেয়াদবি করছিল।
কোন গোলাম?
নাম তো শুনেছি বিলাল।
আপনার ছেলেকে মেরে প্রায় মাটিতে শুইয়ে ফেলেছিল।
ভাগ্য ভালো, আমি সময়মতো পৌঁছে গিয়ে...
বদমাশটার হাত থেকে উনাকে রক্ষা করেছি।
হয়েছে!
মূর্তিগুলো এক্ষণ দোকানে নিয়ে যা।
নয়তো একটা কানাকড়িও পাবি না।
আপনার যা আজ্ঞা... প্রভু।
এক্ষণ।
বিলাল
তোলো ওটা।
তুলতে বলেছি আমি।
এই আপেলটার মালিক কে?
জবাব দে!
আপনি মালিক প্রভু, আপনিই এর মালিক।
তাহলে, এই আপেল আর তোর মধ্যে পার্থক্য কী?
কোনো পার্থক্য নেই, প্রভু।
কথাটা মনে থাকে যেন।
ওকে আমার সামনে থেকে নিয়ে যা।
আচ্ছা মতো চাবুকপেটা কর।
যা!
যে যাই বলুক না কেন,
একজন প্রভুর ঘরে প্রভুই জন্ম নেয়।
আর গোলামের ঘরে জন্ম নেয় গোলাম!
আব্বা, ওকে এমন শিক্ষা দিন যেন, জীবনেও না ভোলে।
একটা গোলাম তোমার গায়ে হাত তুললো কীভাবে?
বিলাল মিথ্যা বলছে, আব্বা।
গোলামের বাচ্চা মিথ্যা বলছে।
ও আমাকে মারবে কীভাবে....
ভরা মজলিশে, তোমার জন্য অপমানিত হয়েছি আমি।
কাঁদবে না!
কান্না থামাও!
শুনে দেখো...
ও কান্না করছে না।
তুমিও কাঁদবে না।
যা হয়েছে, ভুলে যাও।
আর কখনো কোনো গোলামের কারণে যেন আমার লজ্জায় পড়তে না হয়।
জেদ দেখাচ্ছিস!?
মা, বলো তো... বাবা কেমন ছিলেন?
তোমার বাবা ছিলেন, এক মহান মানুষ।
আচ্ছা, বড় হয়ে কী হতে চাও তুমি, বিলাল?
কৃষক?
নাকি সওদাগর হয়ে, কাড়ি কাড়ি টাকা কামাবে?
আমি হবো, যোদ্ধা!
বেশ, তুমি তাহলে হবে এক মহান যোদ্ধা!
যার থাকবে সুমধুর কণ্ঠ।
আর এক বিশাল ঘোড়ায় চেপে ঘুরবো আমি।
যুদ্ধ করবো শত্রুদের সাথে।
রক্ষা করবো তোমাকে আর হুফাইরাকে।
এ তো খুবই ভালো কথা, বিলাল।
কিন্তু... মনে রেখো।
শুধু তরবারি আর ঘোড়া কখনো একজন মানুষকে মহান করতে পারে না।
-পারে না? -নাহ।
মহান হতে চাইলে, আগে
নিজেকে শিকল থেকে মুক্ত হতে হবে।
শিকল...?
না, না, না, যে শিকল দেখা যায় না।
যেটা লুকিয়ে থাকে, এখানে।
আমার ভেতর?
রাগ আর প্রতিহিংসার শিকলে বন্দি হয়ে থেকে,
যোদ্ধা হতে পারলেও কখনোই তুমি মহান হতে পারবে না।
কল্পনা আর ভয়ের প্রতি বিশ্বাসই হলো সত্যিকারের শিকল।
এমন আরও অনেক বাঁধা আছে।
মহান হতে গেলে,
এ সব থেকেই তোমার নিজেকে মুক্ত করতে হবে।
সেটা কীভাবে করবো?
আমি তো আর নিজের ভেতরটা দেখতে পারছি না।
আমি তো পারছি।
তোমার মাঝে এক মহান ব্যক্তির হৃদয় দেখতে পাচ্ছি আমি, বিলাল।
তুমি নিজের পথ ঠিক খুঁজে পাবে। খুঁজে পাবে অনুপ্রেরণা।
দেখো, কোনো শিকলই তোমায় বেঁধে রাখতে পারবে না।
কক্ষনো না....
ভুল বলেছিলে, তুমি মা।
আমি এক ক্রীতদাস।
চিরকাল শিকলের বন্ধনেই হবে আমার বসবাস।
ওরা তোমায় চাবুক মেরেছে কেন?
তুমি তো কিছু করোনি!
তাতে কিছু যায় আসে না।
প্রভু উমাইয়্যার যেটা ইচ্ছা, সেটাই করতে পারেন।
বিলাল, দেখো কী পেয়েছি।
জানি, তুমি ইচ্ছে করে হারাওনি এটা!
এখনও তো চাইলে এটা দান করতে পারো।
শুনলাম, পুরোহিত বলছিলেন,
"ছোট ছোট কুরবানিও ঈশ্বরের অনুগ্রহ অর্জনের সৌভাগ্য বয়ে আনতে পারে"
লাগবে না আমার অমন সৌভাগ্য!
আর কোনো অনুগ্রহও লাগবে না আমার।
আমি একজন গোলাম!
বাজারের কোনো ঈশ্বরই আমার এ ভাগ্য বদলাতে পারবে না।
বেশ... আমিই রেখে দিচ্ছি।
যত্ন করে রেখে দিবো।
এটা তোমারই।
মনে রেখো, একদিন তুমিই এটা আমার কাছ থেকে চেয়ে নিবে।
খুব মজা না?!
না...না!
যতবারই তোমায় এভাবে পড়তে দেখি, নতুন করে মজা পাই।
এ মজা শেষ হবে না, বন্ধু!
এই নিয়ে খুব বেশি হলে তিনবার হবে!
এ কেমন বিচার!
কিন্তু আমার জন্য তো...
বিচার ঠিকই আছে।
তুমি আর পাল্টাবে না, সা'দ।
এসব করার মতো টাকা আর সময় দুটোই তোমার আছে।
শুধু এসব থাকলেই কি আর গুণবান হওয়া যায় হে বন্ধু!?
-হতে হবে দৃঢ়প্রতিজ্ঞ! -আচ্ছা!
তা তোমার প্রতিজ্ঞা বুঝি...ফল শিকার করা?!
ফিরে যাওয়া দরকার।
দেখো, প্রভু উমাইয়্যা রেগে গেলে, বিপদ হবে।
একটা কথা বলো তো, বিলাল।
সব ছেড়ে দূরে কোথাও চলে যাচ্ছো না কেন তুমি? হাতের নাগালে একটা ঘোড়াও তো আছে।
পাহাড় পেরিয়ে ভাগ্যের টানে কোনো একদিকে চলে যাবে।
আমার স্বপ্ন মঞ্জিলের খোঁজে?
যদি কখনো কোনোভাবে সে মঞ্জিল খুঁজেও পাই সম্ভবত সেখানেও আমার গোলামিই করা লাগবে।
অসংখ্য ধন্যবাদ তোমাকে, "আপেল শিকারি"
বউ-বাচ্চাকে কিছু কিনে দিও।
আবার দেখা হবে, বন্ধু।
দয়া করে, একটা পয়সা দিন না?
দুদিন ধরে কিচ্ছু খাইনি আমি।
একটু দয়া করবেন!?
-একটা পয়সা দিন না? - সর, সামনে থেকে।
দয়া করুন, একটু খেতে দিন?
রাস্তা থেকে সরে যা।
আমাদের তো এসব করা চলবে না।
কিন্তু, আমি যে দুদিন ধরে কিচ্ছু খাইনি।
নাও...
এটা রাখো।
আপনি খুব ভালো মানুষ।
ঈশ্বরের সম্পদ রক্ষা করতে নিজের সম্পদ দান করে দিলে?
আসলে, বাচ্চাটাকে মার খাওয়া থেকে বাঁচানোরই চেষ্টা করেছি আমি।
তাহলে, ঈশ্বরের মূর্তির চেয়ে এতিম বাচ্চাটার প্রতিই বুঝি তোমার শ্রদ্ধা বেশি?
এখন নিশ্চয়ই বলবে না যে... পুরোহিতদের বাণীর প্রতিও তোমার কোনো বিশ্বাস নেই।
আমায় ক্ষমা করুন, প্রভু।
আমি তো সামান্য গোলাম মাত্র।
আমি কিছুই জানি।
কিছুই জানো না?!
নাকি খুব ভালো মতো জানো?
আপনি তো পুরোহিত নন।
আপনি হলেন সেই বিখ্যাত সওদাগর...
আবু বকর!
সহিহ্!
আমায় পুরোহিত ভেবেই বুঝি হাঁটু গেড়ে বসেছো?
নাকি আমার প্রশ্ন তোমার মনে সৃষ্টি করেছে ভয়?
ওঠো, ছেলে, ভয়ের কিছু নেই।
না, জনাব। আমি ভীত নই।
ভয়ের প্রতি সবসময়ই এমন অবহেলা দেখাও?
জনাব, ভয় সম্পর্কে কতটুকুই বা জানেন আপনি?
বহু মানুষের চোখে ভয় দেখেছি আমি।
দেখেছি, কীভাবে সে ভয়ের তাড়না তাদেরকে পরিণত করে ক্রীতদাসে!
একজন নারীর আছে কন্যাসন্তান জন্ম দেয়ার ভয়।
তাই সে কুরবানি করে, মূর্তির কাছে পুত্রসন্তান ভিক্ষা চায়!
একজন ধনীলোকের আছে দারিদ্র্যের ভয়।
তাই সে তার ধনভাণ্ডারের কিছু অংশ মূর্তির কাছে কুরবানি করে।
আর তারা তাকে ধনী থাকতে দিলে, আরও সম্পদ কুরবানি করার প্রতিশ্রুতি দেয়।
একজন বৃদ্ধের আছে মৃত্যুভয়!
আর তাই সে মৃত্যুর হাত থেকে বাঁচতে দান করে সকল অর্থসম্পদ।
আর এসব ভয়ে ভীত হয়ে আশ্রয় খুঁজতেই তারা ছুটে যায় সেইসব ঈশ্বরদের কাছে!
লোভ আর অবিচারের ঈশ্বরদের কাছে!
আর আশা করে, এতেই বুঝি পূরণ হবে তাদের সকল চাওয়া-পাওয়া!
কিন্তু, এই পবিত্র জায়গাটা তো এসব পাপকর্ম করার জন্য তৈরি হয়নি।
এর মূল উদ্দেশ্য ছিল যাতে, প্রতিটি মানুষকে একসাথে
সমঅধিকার নিয়ে বেঁচে থাকার সুযোগ করে দেয়া।
যেখানে তারা করবে...
এক সৃষ্টিকর্তার উপাসনা।
গোলামরা নিশ্চয়ই সে সৌভাগ্য নিয়ে জন্মায় না?
বাছা...
গোলাম হয়ে কেউই জন্মায় না।
একসময় তো তুমি নিজেও স্বাধীন ছিলে, তাই না?
স্বাধীন তো আমি ছিলামই।
কিন্তু সে বহুকাল আগের কথা।
একদিন শয়তানগুলো আমাদের গ্রামে হানা দিল।
ধ্বংস করলো আমাদের বাড়িঘর।
আমাকে আর আমার বোন হুফাইরাকে বন্দী করলো।
আর তোমাদের...
আমাদের এখনও মাঝে মাঝে কথা হয়।
জনাব...
সাম্যবাদ নিয়ে আপনার এই কথাগুলো শুধুই সাধারণ মানুষদের জন্য।
আমার জন্য এসব অর্থহীন।
আপনার মালামাল কেনার ক্ষমতা আছে, কথাগুলো এমন কাউকে বলাই উত্তম, জনাব!
দেখো ছেলে!
তুমি যতোটা ভাবছো, জীবন আসলে ততোটা নির্দয়ও নয়।
আমি কোনো মালামাল বিক্রি করতে আসিনি।
হতে পারে, জনাব...
কিন্তু, কোনো গোলাম ওসব কথা শোনার যোগ্য নয়।
আমার প্রভু আমার অপেক্ষায় আছেন। আমার বিদায় নেয়া উচিত।
কে তোমার প্রভু?
প্রভু উমাইয়্যা।
মক্কার সবচেয়ে মহান মানুষ।
আর তোমার নাম কী, বাবা?
বিলাল
বিলাল !
তোমার মাঝে মহানুভবতার বিশালতা দেখেছি আমি।
আর মনে রেখো...
সত্যিকার অর্থে মহান তারাই...
যারা নিজেদের ভাগ্য নিজেরা বেঁছে নেয়!
অসাধারণ দেখালেন, মালিক!
মালিক?!
প্রভু সাফওয়ান ...
প্রভু সাফওয়ান!
আপনার পিতা আপনাকে স্মরণ করেছেন।
গোলামের বাচ্চা, আর কতবার বলতে হবে তোকে?
আমার সামনে সবসময় হাঁটু গেড়ে বসে কথা বলবি!
বস!
এ দুনিয়ায় সামান্য কিছু মানুষ পথ দেখায়
আর বাকিদের জন্ম হয় শুধুই সেসব পথ অনুসরণ করার জন্য।
তোমাকে এভাবে মানায় না, ভাই।
ওঠো, বন্ধু।
আজ রাতের অনুষ্ঠানের জন্য কী বানিয়েছি দেখাই এসো।
তোমার খুব পছন্দ হবে।
ও কোথায়?
আবারও দেরি করলে!
আমার বোনের কথা মনে আছে?
হুফাইরা
জনাবা!
আমি সুহাইব।
একজন প্রথম শ্রেণীর গোলাম!
এবং নিঃসন্দেহে একজন দক্ষ কামার।
হ্যাঁ, বেশ মজার মানুষ।
কোথায় ছিলে তুমি?
অনুষ্ঠানের সময় হয়ে গেল।
দেরি করলে তো আবার চাবুক মারবে।
দেরি করি নি।
প্রভু আমায় সাফওয়ানকে ডাকতে পাঠিয়েছিলেন।
আবারও তোমায় কষ্ট দিয়েছে?
আমি সেসময় সামনে থাকলে তো
সাফওয়ানকে মেরেই ফেলতাম।
ও আর ওর সাথে যেগুলো ঘোরে, সবগুলোই বজ্জাত!
তোমার আরও শক্ত হতে হবে, বিলাল।
আমাদের ওপর চাপিয়ে দেয়া ভয় থেকেই ওরা শক্তি খুঁজে পায়।
আমাদের তাই ভেঙে পড়া চলবে না।
অনেক হয়েছে, এখন কাজে যাও।
দেখো!
খাস জিনিস!
তোমার মালিকের জন্য উপহার হিসেবে আমার মালিক পাঠিয়েছেন।
কী সুন্দর চকচকে!
দারুণ জিনিস বানিয়েছ, হে সুহাইব!
হ্যাঁ, আমার বানানো সেরা জিনিস বলতে পারো।
ঠিক বলেছেন। বিশ্বাসই করতে পারবেন না...
এই মুহাম্মাদ...
আমাদের ঈশ্বরদের বিরুদ্ধে কথা বলেই যাচ্ছে।
প্রত্যেকদিন! প্রত্যেকটা দিন!
এখন তার অনুসারীর সংখ্যা কত তা অবশ্য সঠিক জানিনা।
তোমার খেলার ধরণ বেশ পরিষ্কার!
ভাগ্যের ওপর অনেকখানি নির্ভর করো তুমি।
ভাগ্য তো সাহসীদেরই সহায় হয়!
হয়তো!
কিন্তু, বাস্তব জীবনে হলেও কি এতোটা ঝুঁকি নিতে?
এমন ভাবে বলছো, যেন তুমি আমায় চেনোই না!
জিজ্ঞেস করলাম, কারণ আমি আশু বিপদ দেখতে পাচ্ছি।
তুচ্ছ ব্যাপারকে তুচ্ছ করেই রাখতে হবে।
নয়তো পচা শামুকে পা কাটতে সময় লাগবে না, উমাইয়্যা।
একটা উজ্জ্বল দৃষ্টান্ত সৃষ্টি করা দরকার।
আমাদের বিরুদ্ধে আওয়াজ তুললে, কী পরিণতি হয় তা যেন কেউ ভুলে না যেতে পারে, এমন দৃষ্টান্ত।
আমাদের ব্যবসাটাও তো বাঁচিয়ে রাখতে হবে।
আবু আল হাকাম আবারও...
তোমার এসব দুশ্চিন্তা দিয়ে আমার সন্ধ্যেটা নষ্ট করলে!
বিলাল !
আমাদেরকে একটা গান শোনাও তো!
পরিবেশটা হালকা করো।
হ্যাঁ, আমার গোলামদের কাছে তো ওর সুরের বহু প্রশংসা শুনেছি, praising his voice
চলো, শোনাও দেখি আমাদের।
♪ গিরি-পর্বত-শাখী ♪
♪ আধারের প্রতিচ্ছবি ♪
♪ দাঁড়িয়ে একা আমি ♪
♪ শূন্য হৃদয়, শূন্য সবই! ♪
♪ সে দীর্ঘ প্রতিচ্ছবি ♪
♪ রহস্যের জালে বন্দী ♪
♪ কাঁদে আকাশ তারই সাথে ♪
♪ নোনাজলে হয় সন্ধি! ♪
♪ ধেয়ে আসে সে প্রতিচ্ছবি ♪
♪ গ্রাস করে নেয় সবই ♪
♪ বাঁচার কী উপায়? ♪
♪ মা, বলো, তুমি কোথায়? ♪
♪ অমোঘ নিয়তি ♪
♪ যেন রাতের নিকষ আধার! ♪
♪ নিখোঁজ আলোর হাহাকার! ♪
♪ ভেঙে যাওয়া স্বপ্নে মেলে... ♪
♪ আমার চিরমুক্তি! ♪
অসাধারণ, উমাইয়্যা! আরেকটা গান শোনাতে বলো।
গোলাম!
কুফর! [অবিশ্বাস]
এ হলো কুফর!
মুনাফিক!
কাফির! [অবিশ্বাসী]
কী দেখছিস তুই?
চোখ তুলবি না, গোলামের বাচ্চা!
ঈশ্বরের করুণায় এই জলের প্রতিটি কণা ব্যবহার করে বেঁচে আছিস তোরা।
আর তার কী প্রতিদান দিচ্ছিস?
কিচ্ছু না!
বিশ্বাসঘাতকের দল, আজ তারই সাজা পাবি তোরা!
না! সুহাইব!
ছাড়ুন ওকে!
কাপুরুষ!
না!
ধর!
মার এটাকেও!
দয়া করে... থামুন!
না!
দয়া করুন...
দেখো দেখো কে এসেছেন! মহান যোদ্ধা হামজা এসেছেন!
-আবু আল হাকাম... -হে স্বর্গের সিংহ, হামজা...
একদম ঠিক সময়ে এসেছেন।
এই কুকুরগুলোকে দেখুন! সব ক'টা কাফিরের বাচ্চা!
ওদেরকে নিয়মকানুন না শেখালে...
কার নিয়ম শেখাবে তুমি...? কাপুরুষ কোথাকার!
নিজেদেরকে আবার পুরুষ দাবি করো তোমরা?
তোমরা মক্কা আর নিজেদের বংশের কলঙ্ক!
এই কুয়ার জলে সবার জন্য সমান অধিকার ছিল, আছে, থাকবে!
আরেকটা কথা মনে রেখ...
মানুষের কাজের মধ্য দিয়েই আমি তার ঈশ্বরকে খুঁজে পাই।
আর আজ তো তোমাদের খোদাভক্তির নমুনা নিজ চোখেই দেখলাম।
আসো, এবার লড়াই করো আমার সাথে...
আর নয়তো দূর হয়ে যাও আমার চোখের সামনে থেকে!
হামজা।
একদম ঠিক সময়ে এসেছ, বন্ধু।
আবু বকর।
কতদিন পর দেখা!
এসো, কথা আছে তোমার সাথে!
চলো, বিলাল ওকে উঠতে সাহায্য করি।
তুমি সত্যিই বিশ্বাস করো যে, সব কিছুর পরিবর্তন হবে?
এমনকি আমাদেরও?
হয়তো!
মায়েরও তো তেমনটাই আশা ছিল।
হঠাৎ এসব কেন বলছো?
বিলাল ?!
আজ সকালে আবারও....
উনার সাথে দেখা করতে গিয়েছিলাম
আবারও গিয়েছিলে?
এখানে তো কোনো শিশু চোর নেই। কী মনে করে এলে?
জনাব...
আপনি যখন বললেন,
"নিজেরা বেঁছে নেয়!"?!
আপনি কি আমায় কেনার ইচ্ছা প্রকাশ করেছিলেন?
কেন, তুমি কি তা-ই চাও?
আসলে, অন্তত আপনাকে আমার বর্তমান প্রভুর চেয়ে তো ভালোই মনে হয়েছে।
বিশ্বাস করো বা না করো, বিলাল।
তোমার প্রভুও কিন্তু কারো গোলাম!
তাই নাকি?
তো উনার প্রভু কে হতে পারেন?
লোভ!
এটাই সবচেয়ে খারাপ।
তারমানে, কেউই সত্যিকার অর্থে প্রকৃতভাবে স্বাধীন নয়?
আমি সেটা বলিনি।
আমি তাহলে কীভাবে স্বাধীন হবো?
তুমি নিজের কাছেই বন্দী, বিলাল।
মাফ করবেন।
আসলে...
কেউ কোনোদিন আমার সাথে আপনার এতো ভালো ব্যবহার করেনি।
এখনো আমি বুঝতে পারছি না,
আপনার মতো উচ্চ শ্রেণির একজন মানুষের কেন
আমার মতো একজন গোলামকে পছন্দ হবে?
প্রতিদানে কী এমন পাবার আশা করছেন আপনি?
শোনো, বিলাল।
আমি যখন হারিয়ে গিয়েছিলাম, তখন রাসুলুল্লাহ (সাঃ) আমায় পথ দেখিয়েছিলেন
কারণ তিনি একজন সৎ ও মহান মানুষ।
তিনি ছড়িয়ে দিচ্ছেন ইসলাম ও সাম্যবাদের বাণী।
আমিও ঠিক সেটাই করছি, অনুসরণ করছি উনার দেখানো পথ!
আর কে জানে, বিলাল!
হয়তো কোনো একদিন, তুমিও হবে, হাজারো হৃদয়ের অনুপ্রেরণা।
আমি!?
তা কী করে সম্ভব, জনাব?
এসো, বসে কথা বলি।
কথা বলার জন্যই তো আমায় খুঁজছিলে, তাই না?
ভালো মতোই বলা যাক।
মা তাহলে ঠিকই বলতেন।
হ্যাঁ।
-ঠিকই বলতেন... -এটাই তো চেয়েছিলাম আমরা, তাই না?
মা সবসময়ই বেশ জ্ঞানী ছিলেন...
এবার আমার পুত্র সাফওয়ানের সম্মানে পান করা যাক!
ছোট্ট ছোট্ট মূর্তি বিক্রি করে বেশ বড়সড় মুনাফা অর্জন করেছে সে!
এবার তো তাহলে, ও নিজেই আমাদেরকে এক বেলা খাওয়াতে পারবে!
সাফওয়ানের সম্মানে!
এখনও বুঝি, ব্যবসার সেই ছোটখাটো লোকসান নিয়ে মনখারাপ করে থাকবে?
বলেছিলাম না, মূর্তিগুলো খুব দ্রুত বিক্রি হবে।
এবারই শেষ! ভবিষ্যতে আর লাভের আশা করাটা বোকামি হবে!
কী বলছো তুমি এসব?
এই ছোট ছোট মূর্তিগুলো আমার স্বর্ণের খনি।
পুরোহিত কী সুন্দর করে মূর্তিগুলো বিক্রি করে যদি দেখতে!
তুমি ছিলে না আজ।
একটা ঝামেলা হয়েছিল।
লোকজনও জড়ো হয়েছিল...
ঝামেলা...?
কে আবার ঝামেলা করতে আসলো?
বজ্জাত মুসলিমগুলো!
শহরজুড়ে দাবানলের মতো ওদের বিশ্বাস ছড়িয়ে পড়ছে।
আহা, থামো তো... তাও যদি বলতে, কেউ সৈন্যবাহিনী নিয়ে আসছে, তাহলেও
নাহয় একটু চিন্তা করতাম!
আর ওদের স্বাধীন ধ্যানধারণা?
ওটা বুঝি চিন্তার কিছু না?
কী বলছো তুমি এসব?
ওরা বলে, আমরা নাকি লোকের কষ্টকে পুঁজি করে ব্যবসা করি!
বলে, সত্যিকারের ঈশ্বরের নাকি পয়সা-কড়ি-সম্পদের কোনো লোভ নেই!
ভেবে দেখুন তো, এসব বিশ্বাস সবার অন্তরে একবার গেঁথে গেলে,
আমাদের ব্যবসার কী হাল হবে!?
আরে, সওদাগররা এসব কতদিনই বা সহ্য করবে?
হয়, পিটিয়ে মক্কা থেকে বের করে দিবে,
আর নয়তো কিছু পয়সা দিয়ে মীমাংসা করে ফেলবে!
দেখে নিও!
তাকিয়ে দেখো চারদিকে!
প্রভু শুধু একজনই!
আর সে হলো অর্থ!
এটাই আমাদের শহরের প্রকৃত সত্য ও বিশ্বাস!
কিন্তু, আজকাল তো আমাদের সওদাগরদের সবাই মূর্তি ব্যবসাও করছে না।
অলস একটা লোক ছিল না. ব্যাগে করে মূর্তি বিক্রি করতো যে?
মুসলিমদের দলে যোগ দিয়েছে!
আর আবু বকর... তিনি কোথায়?
উনি তো মুসলমান হয়েছেন তারও বহু আগে!!!
আবু আল হাকাম ঠিকই বলেছে!
আগে লোকে খেজুরে বানানো মূর্তি কিনতো।
আর এখন যেন, হালুয়া ভেবেই ওসব খেয়ে ফেলছে!
আমার বাড়িতে কোনো বিশ্বাসঘাতক আছে?
দাঁড়াও!
পরিচয় দাও নিজের!
আপনার গোলামকেই একবার জিজ্ঞেস করে দেখুন না?
মানে..? কী বলছো তুমি এসব?
গোলাম?
বাবাকে তোমার নতুন বন্ধুর গল্প শোনাও তো, বিলাল।
অসম্ভব!
তোমার নিশ্চয়ই কোনো ভুল হচ্ছে। আমার বাড়িতে কোনো বিশ্বাসঘাতক থাকতেই পারে না!
ঠিক বলেছি না, বিলাল?
কথা বলো!
সাফওয়ান তোমার বিরুদ্ধে বিশ্বাসঘাতকতার অভিযোগ তুলছে
এর বিপক্ষে তোমার কিছু বলার আছে?
কথা বল, গোলামের বাচ্চা!
কথা বলার অনুমতি দিচ্ছি আমি।
মানুষ হিসেবে... আমরা প্রত্যেকেই... সমান!
একই বাতাসে নিশ্বাস নেই আমরা!
রক্তের রঙটাও আমাদের একই!
মরে গেলে... সেই একই মাটির নিচেই
যেতে হবে আমাদের সবাইকে!
আমার বিশ্বাস... আমিও একজন স্বাধীন মানুষ!
ঠিক আপনার মতোই!
সমান? স্বাধীন?
দুটো শব্দই ঘৃণা করি আমি!
উমাইয়্যা, মনে হচ্ছে, গতরাতে এই গোলামের খুব ভালো ঘুম হয়েছে!
সমান? স্বাধীন? হাহ?
ভাইয়েরা আমার... শোনো তোমরা
দেখো কাণ্ড... আমরা নাকি সবাই সমান!
সবার সামনে আপনাকে অপমান করায় একবার আপনি আমাকেই চড় মেরেছিলেন, পিতা!
আজকেও কী আমাকেই চড় মারবেন?
পেয়াদা!
মহান হতে চাইলে, আগে নিজেকে শিকল থেকে মুক্ত হতে হবে।
নিয়ে যা, এটাকে!
শিকল দিয়ে বেধে রাখো!
মুরতাদ!
শক্ত করে বাঁধ!
এইখানে পচে মরুক।
খাবার-পানি... কিচ্ছু পাবে না!
একদম সিঁধে হয়ে যাবে!
হাল ছেড়ো না, বিলাল।
সাহায্য আসবে!
তোমার মাঝে এক মহান ব্যক্তির হৃদয় দেখতে পাচ্ছি আমি, বিলাল।
তোর বিশ্বাস ত্যাগ কর!
কেউ এই গোলামের ধারে কাছে ঘেঁষবে না... প্রভু উমাইয়্যার নির্দেশ!
তোর বিশ্বাস ত্যাগ কর, গোলামের বাচ্চা!
কক্ষনো না...
না!!!
বিলাল, তুমি ঠিক আছো তো?
তোমার আরও শক্ত হতে হবে, বিলাল।
একজন প্রভুর ঘরে প্রভুই জন্ম নেয়!
আর গোলামের ঘরে জন্ম নেয় গোলাম!
মানবতা এক অদ্ভুত সংহতি!
বিলাল, তুমি ঠিক আছো তো?
বাইরে থেকে যাদের দেখলে মনে হবে...
কোনো এক স্বপ্ন!
নিজের পথ ঠিক খুঁজে পাবে। খুঁজে পাবে অনুপ্রেরণা!
তাহলে এই আপেল আর তোর মধ্যে পার্থক্য কী?
তোর বিশ্বাস ত্যাগ কর!
গোলামের বাচ্চা, আমার সামনে সবসময় হাঁটু গেড়ে বসে কথা বলবি।
আর যারা প্রকৃতই নিজের ভেতরের সত্ত্বাকে জানার চেষ্টা করবে...
খুঁজে পাবে আলোর পথ!
তোমার গল্পের শুরুটা হবে মরুভূমির ধুধু প্রান্তরে!
সেখান থেকে ছড়িয়ে পড়বে পুরো দুনিয়ার বুকে!
যেখানে তোমায় দিতে হবে বিশ্বাসের চরম পরীক্ষা!
প্রস্তুত হও, বিলাল।
মহান হতে চাইলে, আগে নিজেকে শিকল থেকে মুক্ত হতে হবে।
বিলাল, জেগে আছো?
আচ্ছা।
যা ভেবেছিলাম, তারচেয়েও অনেক বেশি শক্ত তুমি!
কৃতিত্বটা অবশ্য আমারই।
এত বছর আমায় দেখেই তো শিখেছ এসব!
এত কষ্ট তো তোমার পাবার কথা না।
দেখো, তুমি যা করেছো, সেটা করতে যথেষ্ট সাহসের প্রয়োজন!
কিন্তু দুর্ভাগ্যবশত, তোমার চিন্তা ভাবনা এখনও একজন গোলামের মতোই।
একটা গোপন কথা বলছি, শুনে দেখো, হুঁশ ফেরে কিনা।
এসব ঈশ্বরে আমিও কখনো বিশ্বাস করিনি।
না, না, না। আগেই আমায় বোকা ভেবো না।
আসলে, কী জানো বিলাল? আমরা দুজনেই গোলাম।
কিন্তু আমাদের পার্থক্য হলো
আমি যার উপাসনা করি, সে আমায় করে আরও শক্তিমান!
আর তুমি...
তুমি যার উপাসনা করো, তা তোমায় করবে ধ্বংস।
একজন স্বাধীন মানুষ কখনোই সুবর্ণ সুযোগ হারাতে চায় না।
ধরো, তাকে যদি তার প্রভুর শত্রুদের ওপর নজরদারি করতে বলা হয়,
বিনিময়ে পুরষ্কারের পরিমাণটা নিশ্চয়ই কম হবে না!?
আমার কথা বুঝতে পারছো তো, বিলাল?
ওকে পানি পান করাও।
তোমার শিকল গুলোও কি খুলে দেবো নাকি?
কী করবো, বলো তো, বিলাল?
আমি আরও আগেই...
সমস্ত শিকলের বাঁধন থেকে মুক্ত হয়েছি!
আজব ব্যাপার!
আমি তো শিকল জায়গামতোই দেখছি!
নাকি তোমার অদৃশ্য খোদা তোমার দৃষ্টিতে ওটাকেও অদৃশ্য করে দিয়েছে?
আমি বলছি, সেই শিকলের কথা, যা লুকিয়ে আছে...
আমাদের ভেতর!
রূপকথার গল্প বন্ধ করো!
এখনও নিজের অবস্থা বুঝতে পারছো না তুমি?
চাইলে, এই মুহূর্তে তোমায় খুন করতে পারি আমি!
আপনি আমায় যা ইচ্ছা করতে পারেন, আমার কিচ্ছু যায় আসে না।
আর আমায় দেবার মতনও আপনার কাছে কিছু নেই!
আমি পুরোপুরি স্বাধীন ও মুক্ত!
আর তোমার বোনের কী হবে?
সেও কি মুক্ত?
কাজেই, ভেবে দেখো... আমার প্রস্তাব মেনে নেবে কিনা?
আমার ঘোড়া চাও তো তুমি?
যাও, একটা না, দুটো দিবো।
তোমাকে আর তোমার বোনকে আস্ত একটা বাড়িও দান করবো।
প্রস্তাব মেনে নাও!
-নিয়ে আসো! -বাইরে আনো শয়তানটাকে!
ছাড়ো ওকে।
এজন্যই তুমি আমার গোলাম আর আমি তোমার প্রভু!
সময়মতো সুযোগ কাজে লাগানোটাই যদি শিখতে না পারো, কী আর করবে জীবনে!?
একদিন তো মরেই যাবে!
তো, মেরেই ফেলুন।
আমি তো তোমায় মারবো না।
কিন্তু মৃত্যু তোমার অবশ্যই হবে!
সময় হয়ে গেছে তোর!
না, বিলাল!
এই গোলামের বাচ্চা, বল, কার উপাসনা করিস তুই?
সে কি আমার চেয়েও শক্তিশালী?
সে কি আমাদের ঈশ্বরদের চেয়েও বেশি ক্ষমতাধর?
তাঁদের ক্ষমতায়
আর আমার ক্ষমতায়
তোকে যেমন মৃত্যুদণ্ড দিতে পারি!
তেমনি সেই মৃত্যুদণ্ড থেকে রক্ষাও করতে পারি!
ঐ হলো..
আমাদের ঈশ্বর!
উনার কাছে প্রাণভিক্ষা চাইবি কিনা বল?
বল!
তাহলে, তোর ধৃষ্টতার জন্য আমি ক্ষমা প্রার্থনা করবো!
ছেলেটার জন্য ন্যায্যমূল্যের প্রস্তাব দিয়েছিলাম আমি।
ন্যায্য মূল্য?
তাহলে, ওকে এখানে নিয়ে এলে কেন?
ছেড়ে দিন।
সাবধান...
ওর এক ফোটা রক্তপাতও হলে, প্রস্তাবটা ফিরিয়ে নিতে বাধ্য হবো!
দেখা যাক!
এই গোলামের বিরুদ্ধে রয়েছে ভয়ানক অপরাধের অভিযোগ!
এই নরাধম, তার প্রভুর বিরুদ্ধাচরণ করেছে!
আর সেজন্যই এখন তাকে তার প্রাপ্য পুরষ্কার বুঝিয়ে দেয়া হবে!
না!
বেচারা মরেই যাবে!
না!
দয়া করুন, প্রভু সাফওয়ান!
বেচারা মরেই যাবে!
এখন কেমন লাগছে? গোলাম!
একবার স্বীকার করে দেখ, বিলাল।
সাথে সাথে এসবের সমাপ্তি ঘটবে!
একটাবার ক্ষমাপ্রার্থনা কর।
আমাদেরকে চিরদিনের মতো তোর প্রভু হিসেবে স্বীকার করে নে।
আর এদেরকে তোর
প্রকৃত খোদা হিসেবে স্বীকার কর।
কয়জন খোদা আছেন, বল তো?
তুই তো খুব ভালো গুনতে পারিস?
বল তো, গোলাম!
আহাদ! [এক প্রকৃত খোদা]
আহাদ!
এ আবার কী হলো!?
বেয়াদবের বাচ্চা!
আমি... এখন...
মুক্ত!
না! না! বিলাল
দয়া করে! থামুন!
ও মরে যাবে!
দ্বিগুণ দাম দিতে রাজি আছি আমি!
ব্যবসা করার গুণটা তুমি অনেক আগেই হারিয়ে দেখছি।
যাও, দিয়ে দিলাম!
পাথরটা সরিয়ে দাও!
বিলাল?
ওর জন্য আমার সব দিয়ে দিতে রাজি ছিলাম আমি।
একজন হাবশি গোলামের জন্য..?
না!
একজন ভাইয়ের জন্য!
এখন নিশ্চয়ই বলবে না যে, তোমাদের ইসলামে
গোলাম আর প্রভুকেও ভাই-ভাই বলা হয়েছে।
হ্যাঁ, ঠিক তাই বলা হয়েছে।
আস্তে, আস্তে!
বিলাল?
ওর বোন!
ওর বোনের জন্যও সমান দাম দিতে রাজি আছি আমি?
ভুল মালিককে জিজ্ঞেস করছো।
সাফওয়ানের কাছে ওকে উপহারস্বরূপ পেশ করেছি আমি।
আমি তো ওকে বিক্রি করবো না...
আপনার সব সম্পদের বিনিময়েও না।
নিয়ে যাও ওকে!
না!
কী করছেন আপনারা?
ছাড়ুন ওকে!
না!
মাস তিনেক পরে...
আমার প্রাণ রক্ষা করে চিরকৃতজ্ঞ করেছেন আমায়।
"যে একজন মানুষের প্রাণ রক্ষা করলো
সে যেন গোটা মানব জাতিকে রক্ষা করলো!"
মুক্ত-স্বাধীন হয়ে মক্কার অলিগলিতে হাটতে কেমন লাগছে, বন্ধু?
বেঁচে আছি, সেজন্যই তো কৃতজ্ঞ!
সুহাইব কোথায়?
হামজার সাথে।
আবু বকর আল-সিদ্দিকও আছেন। গেটের কাছে সবাই আমাদের জন্য অপেক্ষা করছেন।
উমাইয়্যার প্রতি তোমার অবাধ্যতার সংবাদ পুরো মক্কায় ছড়িয়ে পড়েছে!
দলবল নিয়ে ওরা তোমায় ঠিক খুঁজতে আসবে।
বিলাল, আমাদের যাওয়া দরকার!
কিন্তু, আমরা যাবো কোথায়?
আমাদেরকে সাদরে গ্রহণ করতে অপেক্ষমাণ এক নগরীতে!
অদ্ভুত ব্যাপার, না?
মানুষ তরবারি বানিয়েছিল শিকার করে পরিবারের জন্য খাবার সংগ্রহ করার উদ্দেশ্যে।
অথচ আজকাল, মানুষ...
স্বজাতিকে খুন করতেই এটা ব্যবহার করে।
এ অস্ত্র হারিয়েছে নিজের উদ্দেশ্য ও মর্যাদা!
সত্যিকারের মর্যাদা।
আমায় যুদ্ধ করা শেখাবেন?
কেন?
তোমার কি ধারণা, শুধু তরবারি চালানো শিখলেই
ফলাফল সবসময় তোমার পক্ষে আসবে?
নাকি, তখন এই তরবারির ব্যবহার করে তুমি যা ইচ্ছে করতে পারবে?
মনে রেখো...
আমি তোমায় তরবারি চালানো শেখাতে পারি।
কিন্তু, কখন-কোথায় তা ব্যবহার করবে
সে সিদ্ধান্তটা নেয়া তোমারই শিখতে হবে!
সংঘাতে কখনোই কোনোকিছুর মীমাংসা হয় না।
কারো প্ররোচনায় এমন লড়াইয়ে জড়িয়ে পরো না,
যা চাইলেই এড়িয়ে যাওয়া সম্ভব!
কখন শুরু করবো আমরা?
ঠিক যখন তুমি তরবারিটাকে তার জায়গা মতো ফিরিয়ে দিয়ে
ঐ ডালটা হাতে তুলে নেবে।
সা'দ!
বেশ!
লড়াই শুরু করো।
ভয় পাচ্ছো ছোট্ট বন্ধু?
আপেল শিকারিকে ভয় কীসের?
বিলাল, ঘোরো!
সরে যাও!
আঘাত সামলাও!
ঠিক যেভাবে বলেছি!
এতো ধীর গতি কেন তোমার, বিলাল?
পারলে, এটা সামলাও!
হুফাইরা
আবারও তোমায় হারালাম!
এসো, উঠে দাঁড়াও।
শান্ত হয়ে তারপর আবার লড়াই করবে, বিলাল।
রাগের মাথায় কখনোই যুদ্ধ করার চেষ্টা করবে না।
ওকে আমরা ঠিক মুক্ত করবো, বিলাল।
আশা হারিয়ো না।
একজন দৃঢ় ব্যক্তিত্বের অধিকারী তার রাগ নিয়ন্ত্রণ করার ক্ষমতাও রাখেন!
আর প্রতিশোধ নেয়ার সুযোগ থাকা সত্ত্বেও যে, ক্ষমা প্রদর্শন করতে পারে, তার জন্য রয়েছে...
অনন্ত সুখের গৌরবময় বার্তা।
কথা দিচ্ছি।
আমি আমার সাধ্যমতো চেষ্টা করবো।
কথা দাও, নিজের বিবেককে আরও শক্তিশালী করবে।
মানবমনের চেয়ে বড় আর কোনো অস্ত্র নেই!
আর এটাই হামজার ক্ষমতার রহস্য!
একদিন, বিলাল...
তুমিও খুঁজে পাবে তোমার মনের রহস্যের সমাধান!
অবশেষে!
স্বাগতম!
ইয়াসরিব-এ স্বাগতম!
এই তো, উনি বিলাল।
উনি এসে গেছেন।
এসে গেছেন।
আমাদের সাথে আসুন।
আরে, শোনো, কোথায় যাচ্ছি আমরা?
বিলাল!
কোথায় নিয়ে যাচ্ছো?
মা!
দেখো আমি কীভাবে বাড়ি বানাই!
দেখো আমরা কীভাবে তৈরি করছি মসজিদ!
তৈরি হবে এক প্রাণের বন্ধন।
ছড়িয়ে যাবে আশার বাণী।
একটি আশা।
যা অনুপ্রাণিত করবে হাজারো হৃদয়কে।
রাসুলুল্লাহ (সাঃ) সবাইকে নামাজের উদ্দেশ্যে আহ্বান সুমহান দায়িত্বটা আপনাকেই দিয়েছেন,
জনাব বিলাল।
এখান থেকে...
সবাইকে পৌঁছে দিবো নামাজের দাওয়াত!
মনে রেখো...
একদিন তোমার কণ্ঠ হবে হাজারো হৃদয়ের অনুপ্রেরণা!
তোমার কণ্ঠে উচ্চারিত হবে ন্যায় আর সাম্যের বাণী।
আল্লাহু আকবার আল্লাহু আকবার!
যা ভয় করেছিলাম, সেটাই তো হচ্ছে, উমাইয়্যা।
দিনদিন ওরা সংখ্যায় ও সমৃদ্ধিতে বেড়েই চলেছে।
এখনও কি আমরা হাত-পা গুটিয়ে বসে থাকবো?
উনি ঠিকই বলেছেন, বাবা।
গোলাম যখন তার প্রভুর উপর চাবুক চালায়
বুঝতে হবে, সত্যিই দুনিয়াটা উল্টে গেছে।
খুন করো! সবক'টাকে খুন করো!
এখান থেকেই শুরু হবে।
আজ রাতেই!
সৈন্যবাহিনী প্রস্তুত করো।
মক্কায় ওদেরকে আশ্রয় দেয়া প্রতিটি বাড়ি গুড়িয়ে দাও।
মক্কা শহরকে পবিত্র করার সময় হয়ে গেছে।
ওদের চিহ্নও যেন খুঁজে পাওয়া না যায়!!
খুন করো! সবক'টাকে খুন করো!
আরও মানুষ আসছে!
ঘোড়াটা দারুণ!
আমরা ফিরে আসার সময় পিছু পিছু চলে এসেছে।
চেনো নাকি?
চিনি মানে?
খুব ভালো মতো চিনি।
একসময় ছিল উমাইয়্যার
মনে হচ্ছে, ও নিজেও গোলামি থেকে মুক্তি চায়।
ভালো মতো দেখাশোনা করো।
এই বুড়ো লোকটা মক্কা থেকে খবর নিয়ে এসেছে।
অত্যাচার!
দিনকে দিন সীমা ছাড়িয়ে যাচ্ছে।
অনেকেই মারা গেছে।
ভাগ্য ভালো থাকায় আমরা পালিয়ে বাঁচতে পেরেছি।
কিন্তু, বাকিরা হয়তো, শীঘ্রই প্রাণ হারাবে!
উমাইয়্যার ছেলে আপনার জন্য এ বার্তা পাঠিয়েছে।
হুফাইরা।
বিলাল কোথায়?
কাছেই এক.....
আমার সন্তান!
তোমাদের বাকিরা কোথায়?
আমরা ছাড়া আর কেউ বেঁচে নেই।
হুফাইরা !
বের কর ওকে!
এই দিক দিয়ে!
দয়া করুন!
ধর ব্যাটাকে।
ধর ওকে!
গোলামের বাচ্চা, ফিরে এসে, মস্ত ভুল করেছিস তুই!
নিয়ে যা।
এখন তোর খোদা কোথায়?
থামো!
হুফাইরা !
চালাও!
তোর খোদার কাছে যাবার সময় হয়ে গেছে!
এসো!
ওকে ছাড়া ফিরে যাচ্ছি না আমি।
তাড়াতাড়ি!
ধর ওকে!
এদিক দিয়েই গেছে!
হারিয়ে ফেলো না!
এক বছর পর...
তোমায় এখানেই পাবো ভেবেছিলাম।
জানি আমার কোনো কথাই তোমার কষ্ট কমাতে পারবে না।
কিন্তু, তোমার অন্তরটা পরিষ্কার রেখো।
মন থেকে বিশ্বাস হারিয়ে ফেলো না।
মনে রেখো
আল্লাহ সর্বদা তোমার সাথেই আছেন।
তোমার জন্য সামান্য উপহার এনেছি।
এটা যখনই ব্যবহার করবে,
মনে রেখো
তোমার চিন্তাকে যেন কোনোভাবেই এটা প্রভাবান্বিত করার ক্ষমতা না পায়।
হে খোদা...
আপনি সর্বশক্তিমান, সকল ক্ষমতার অধিকারী
সকল জাহানের অধিপতি
আপনিই আমার জীবনের ভালো-মন্দ সবকিছুর একমাত্র নির্ধারক।
গাধাগুলো আমাদেরকে আক্রমণ করার প্রস্তুতি নিচ্ছে।
যুদ্ধে আমি সৈন্যবাহিনীর নেতৃত্ব দিবো।
আর তুমি এদিকে মক্কা সামলাবে।
ওরা আমাদের কর্তৃত্ব নিয়ে প্রশ্ন তোলে..
ক্ষমতা নিয়ে প্রশ্ন তোলে।
আমায় কোনোভাবেই হতাশ করো না।
সকল অনিষ্টের হাত থেকে আমাদের রক্ষা করুন।
কারণ আপনিই সর্বশক্তিমান ও সকল ক্ষমতার অধিকারী
আপনি ছাড়া আর কোনো উপাস্য নেই।
আমিন।
রসিকতা হচ্ছে নাকি?
অভাগার দল!
ওরা সংখ্যায় অনেক!
না বলা পর্যন্ত, কেউ এক পা এগোবে না।
সেরা তিনজনকে পাঠাও।
প্রথমে ওদের মনোবল গুঁড়িয়ে দিবো
তারপর ওদেরকেও!
একে একে সব!
যাই হোক না কেন, আমাদেরকে বাঁচাতে আসবে না।
এখানেই থাকবে।
সরে যাও!
সরে যাও! আলীর জন্য পথ করে দাও।
এসো, আলী!
মনে হচ্ছে, খুব মজা হবে!
টুকরো টুকরো করে ফেলো!
আক্রমণ!!
খুন করো, খুন!
সরে আসুন, হামজা... তাড়াতাড়ি!
তীরন্দাজ!
না!
আসাদুল্লাহ-র প্রতি ভরসা রাখুন। [আসাদুল্লাহ=আল্লাহর সিংহ]
এখন!
মারো।
এসো!
এসব আবার শিখলে কোত্থেকে?
সেরা যোদ্ধার কাছ থেকে!
এই গোলামের বাচ্চা!!!
আমরা সবাই ভাইয়ের মতন।
ভাইয়ের সাথে ভাই যুদ্ধ করছে।
বন্ধ করুন এসব।
বন্ধ করুন এই রক্তক্ষয়!
গোলাম, তুই কক্ষনো আমার ভাই হতে পারিস না!
আয় দেখি কী শিখেছিস তুই?
এভাবেই বুঝি মালিকের কৃপার প্রতিদান দিবি?
তবে তাই হোক,
আয় তোর দুর্দশার সমাপ্তি টেনে দিচ্ছি।
আজ নয়...
উমাইয়্যা !
তোর বোনের কাছে যাবার সময় হয়ে গেছে।
মক্কাবাসী শোনো!
উমাইয়্যা এখন মৃত!
হিজাজের প্রত্যেক গভর্নরের কাছে এ সংবাদ পৌঁছে দাও!
প্রভু সাফওয়ান কোথায়?
বিজয় আসবেই
মনের বিজয়
আত্মার বিজয়
যে বিজয় ভেঙে দেবে,
মানবতাকে আষ্টেপৃষ্ঠে বেঁধে রাখা সকল শৃঙ্খল
দারুণ দেখিয়েছ ভাই।
যে বিজয় সকলকে গাঁথবে এক সুতোয়!
কিন্তু, তবুও শত্রুরা ভেঙে পড়বে না।
কষবে ষড়যন্ত্রের নতুন ছক।
লুকিয়ে থাকবে মিথ্যার অন্ধকারে।
সুযোগের অপেক্ষায়।
বুকে ছুরি বসানোর অপেক্ষায়।
তবুও আসবে বিজয়!
কিন্তু, বিনিময়ে দিতে হবে চরমমূল্য।
ছিন্নভিন্ন হবে শত হৃদয়!
কিন্তু, ভয় পেলে চলবে না।
কারণ, ঘৃণার চেয়ে জঘন্য আর কিছু নেই!
আত্মত্যাগ আর চরমমূল্যের বিনিময়ে
ছড়িয়ে যাবে আলোর শিখা।
মক্কা।
এভাবেই বুঝি বিশ্বাসের মূল্য দেবে, বিলাল?
চলো শেষ হোক এসব!
কেন?
কেন ওকে খুন করলে?
জবাব দাও!
উত্তরটা...
ঐ জানালার বাইরেই আছে।
মানুষের কর্মের মধ্য দিয়ে তাকে বিচার করায় বিশ্বাসী তুমি, তাই না?
আর অন্যদের প্রতি তার আচরণই
তার সত্যিকারের পরিচয়।
ঐ যে দেখছো ওকে, মুক্ত-স্বাধীন...
এটাই আমার জীবনের একমাত্র ভালো কাজ।
এটাই যেন শেষ না হয়।
হুফাইরা!
বিলাল
সরে যাও।
উনি এখনই মক্কায় আজান দিবেন।
তিনিই রাসুলুল্লাহ (সাঃ) এর মুয়াজ্জিন, হযরত বিলাল (রাঃ)!
অবশেষে উনি এসেছেন।
আলহামদুলিল্লাহ।
বড় হয়ে কী হতে চাও তুমি, বিলাল?
গল্পটি বিখ্যাত সাহাবী হযরত বিলাল (রাঃ) এর জীবন থেকে অনুপ্রাণিত। আল্লাহ উনার সহায় হোন।
সুমধুর কণ্ঠের অধিকারী এবং ইতিহাসের প্রথম মুয়াজ্জিন, হযরত বিলাল (রাঃ) এর জীবনাদর্শ...
শ্রেণি-ধর্ম-বর্ণ নির্বিশেষে সকলের জন্য সাম্যবাদ ও ন্যায়ের এক উজ্জ্বল দৃষ্টান্ত!
অনুবাদ ও সম্পাদনায় ফুয়াদ আনাস আহমেদ
এই গল্পের বিভিন্ন অংশে ঐতিহাসিক এবং ধর্মীয় অসংখ্য রেফারেন্স রয়েছে। নির্ভুল একটি সাবটাইটেল তৈরি করার যথাসাধ্য চেষ্টা করেছি। তারপরও কোনো ভুল ত্রুটি পেলে, আশা করি ক্ষমা সুন্দর দৃষ্টিতে দেখবেন।
অনুবাদ ও সম্পাদনায় ফুয়াদ আনাস আহমেদ
ভালো লাগলে শেয়ার করুন, কাছের মানুষদের সাথে।
প্রয়োজনে ফেসবুকে পাবেন Fuad Anas Ahmed নামে